Enamik Vanda austajaid on neljakümnendatesse eluaastatesse jõudnud prouad-härrad, kel püsib lapsepõlvest meeles Valgemetsa lastelaager, kus kasvatajatel oli kombeks lapsi naabruses elava nõiaga sõnakuulelikkusele hirmutada. Teised mäletavad nõiaaeda kui romantikapesa, kuhu laagriplatsilt käsikäes võis pageda. Nüüd tulevad kunagised pioneerid nõiamaja oma lastele näitama.